CELEX: 32018R0181
Language: sk
Date: 2017-10-18 00:00:00
Title: Delegované nariadenie Komisie (EÚ) 2018/181 z 18. októbra 2017, ktorým sa mení príloha IIIb k nariadeniu Rady (ES) č. 1236/2005 o obchodovaní s určitým tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie

13.2.2018   
            
            
               SK
            
            
               Úradný vestník Európskej únie
            
            
               L 40/1
            
         DELEGOVANÉ NARIADENIE KOMISIE (EÚ) 2018/181
   z 18. októbra 2017,
   ktorým sa mení príloha IIIb k nariadeniu Rady (ES) č. 1236/2005 o obchodovaní s určitým tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1236/2005 z 27. júna 2005 o obchodovaní s určitým tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie (1), a najmä na jeho článok 12,
   keďže:
   
               (1)
            
            
               Podľa článku 7b a 7e nariadenia (ES) č. 1236/2005 sa vyžaduje povolenie na každý vývoz určitého tovaru, ktorý sa môže použiť na účely vykonávania trestu smrti, ako aj na poskytovanie sprostredkovateľských služieb alebo technickej pomoci súvisiacich s týmto tovarom, ktorý je uvedený v prílohe IIIa k uvedenému nariadeniu.
            
         
               (2)
            
            
               Všeobecné povolenie Únie na vývoz, stanovené v prílohe IIIb k uvedenému nariadeniu, sa vzťahuje na vývoz do krajín, ktoré zrušili trest smrti za všetky trestné činy a toto zrušenie potvrdili medzinárodným záväzkom, pokiaľ sú splnené podmienky a požiadavky na používanie tohto povolenia. Príslušné krajiny sú uvedené v časti 2 tohto povolenia.
            
         
               (3)
            
            
               Pokiaľ ide o krajiny, ktoré nie sú členmi Rady Európy, uvedený zoznam obsahuje krajiny, ktoré nielen zrušili trest smrti za všetky trestné činy, ale aj bezvýhradne ratifikovali Druhý opčný protokol k Medzinárodnému paktu o občianskych a politických právach.
            
         
               (4)
            
            
               Po bezvýhradnej ratifikácii uvedeného protokolu spĺňa Dominikánska republika, Svätý Tomáš a Princov ostrov a Togo podmienky na zaradenie do uvedeného zoznamu.
            
         
               (5)
            
            
               Nariadenie (ES) č. 1236/2005 by sa preto malo zodpovedajúcim spôsobom zmeniť.
            
         
               (6)
            
            
               S cieľom zabrániť neprimeranému zaťaženiu vývozcov a príslušných orgánov by sa vývozcovia mali vedieť spoľahnúť na zmenené všeobecné povolenie Únie na vývoz čo najskôr. Toto nariadenie by preto malo nadobudnúť účinnosť okamžite,
            
         PRIJALA TOTO NARIADENIE:
   
      Článok 1
   
   V prílohe IIIb k nariadeniu (ES) č. 1236/2005 sa zoznam v časti 2 – Cieľové krajiny a územia mení takto:
   
               1.
            
            
               za „Čierna Hora“ sa vkladá názov „Dominikánska republika“;
            
         
               2.
            
            
               za „Srbsko“ sa vkladá názov „Svätý Tomáš a Princov ostrov“;
            
         
               3.
            
            
               za „Švajčiarsko (vrátane území Büsingen a Campione d’Italia)“ sa vkladá názov „Togo“.
            
         
      Článok 2
   
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. októbra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 200, 30.7.2005, s. 1.